फेसबुक पर ब्रिटेन की पीएम थेरेसा मे के खिलाफ एक बेनामी अभियान चलाया जा रहा है और ये अभियान करीब 1 करोड़ मतदाताओं तक पहुंच चुका है। इसमें अपील की जा रही है कि पीएम थेरेसा मे के ब्रेक्सिट डील का विरोध करें। इसका पर्दाफाश डिजिटल अभियान समूह 89UP ने किया है। रिपोर्ट में डिजिटल, संस्कृति और मीडिया और स्पोर्ट्स विभाग से फेक न्यूज की विस्तृत जानकारी शेयर की गई है। इस विज्ञापन को सांसदों को प्रभावित करने के लिए डिजाइन किया गया है।